+

ที่ อบ 89701/ว922 องค์การบริหารส่วนตำบลหนองเต่า

 อำเภอตระการพืชผล อบ 34130

 26 พฤศจิกายน 2561

เรื่อง ขอความร่วมมือประชาสัมพันธ์ให้ประชาชน เด็กและเยาวชนช่วยกันรักษาสิ่งแวดล้อม

#### เรียน กำนัน/ผู้ใหญ่บ้าน ทุกหมู่บ้าน/ผู้อำนวยการโรงเรียนทุกแห่ง/โรงพยาบาลส่งเสริมสุขภาพตำบลหนองเต่า

สิ่งที่ส่งมาด้วย 1. แผ่นพับการรักษาสิ่งแวดล้อม จำนวน 10 แผ่น

 ปัจจุบันเราทราบดีแล้วว่า สิ่งแวดล้อมของโลกได้ถูกมนุษย์ทำลายลงเป็นอย่างมาก เช่นการตัดไม้ทำลายป่า การกระทำของมนุษย์ที่ก่อให้เกิดภาวะเรือนกระจก (green house effect) การใช้สารเคมีในการปราบศัตรูพืชมากเกิดไป ทำให้เกิดผลตามมา เช่นแมลงดื้อยา ดินเสื่อมสภาพ เหล่านี้เป็นต้น ซึ่งสภาพที่เปลี่ยนแปลงไปของสิ่งแวดล้อมดังกล่าว ย่อมส่งผลกระทบต่อสิ่งมีชีวิต ทุกชนิดบนโลก รวมทั้งมนุษย์ด้วย

 องค์การบริหารส่วนตำบลหนองเต่า จึงขอความร่วมมือท่านเผยแพร่ รณรงค์ ประชาสัมพันธ์กิจกรรมเพื่อรักษาทรัพยากรธรรมชาติและสิ่งแวดล้อม ภายในเขตพื้นที่ความรับผิดชอบของท่าน รายละเอียดปรากฏตามเอกสารที่แนบมาพร้อมนี้

จึงเรียนมาเพื่อโปรดพิจารณาดำเนินการต่อไป

 ขอแสดงความนับถือ

 (นายอำพน ภารราช)

 นายกองค์การบริหารส่วนตำบลหนองเต่า

สำนักปลัดองค์การบริหารส่วนตำบล

โทร.๐-๔๕๒5-2702

โทรสาร ๐-๔๕๒5-2705